
Az Európai Parlament,
–	tekintettel a tanácsi határozat tervezetére (06509/2024),
–	tekintettel az 1994. december 17-én Lisszabonban aláírt Energia Charta Egyezményre és különösen annak 47. cikkére,
–	tekintettel az Európai Unió működéséről szóló szerződés 194. cikkének (2) bekezdése, 207. cikke (4) bekezdésének első albekezdése és 218. cikke (6) bekezdése második albekezdése a) pontjának v. alpontja értelmében a Tanács által benyújtott, egyetértésre irányuló kérelemre (C9‑0059/2024),
–	tekintettel eljárási szabályzata 105. cikkének (1) és (4) bekezdésére és 114. cikkének (7) bekezdésére,
–	tekintettel a Nemzetközi Kereskedelmi Bizottság és az Ipari, Kutatási és Energiaügyi Bizottság által az eljárási szabályzat 58. cikke alapján folytatott közös tanácskozásokra,
–	tekintettel a Nemzetközi Kereskedelmi Bizottság és az Ipari, Kutatási és Energiaügyi Bizottság ajánlására (A9-0176/2024),
1.	hozzájárul az Uniónak az Energia Charta Egyezményből való kilépéséhez;
2.	utasítja elnökét, hogy továbbítsa álláspontját a Tanácsnak, a Bizottságnak, valamint a tagállamok, illetve az Energia Charta Egyezmény szerződő felei kormányainak és parlamentjeinek.

